England will not allow us to get away with mistakes
​ సెమీస్‌లో ఇంగ్లాండ్‌ను పాక్ ఓడించాలంటే..?
సెమీస్‌కి ముందే ఆస్ట్రేలియా, దక్షిణాఫ్రికా, న్యూజిలాండ్ లాంటి పెద్ద జట్లు టోర్నీ నుంచి నిష్క్రమించాయి. దీనిబట్టే ...
TNN | Updated:
Jun 13, 2017, 08:26PM IST
ఛాంపియన్స్ ట్రోఫీ సెమీ ఫైనల్లో ఆతిథ్య ఇంగ్లాండ్&zwnj; జట్టుని పాకిస్థాన్ ఓడించాలంటే కొన్ని తప్పిదాలను దిద్దుకోవాలని పాక్ కోచ్ మిక్కీ ఆర్థర్ సూచించారు. భారత్&zwnj;తో జరిగిన తొలి మ్యాచ్&zwnj;&zwnj;లోనే ఘోర ఓటమిని చవిచూసిన తర్వాత దక్షిణాఫ్రికా, శ్రీలంకపై గెలవడం జట్టులోని ఆత్మస్థైర్యానికి నిదర్శనమని ఆయన కొనియాడారు. కార్ఢిప్ వేదికగా బుధవారం పాకిస్థాన్, ఇంగ్లాండ్ మధ్య తొలి సెమీ ఫైనల్ మ్యాచ్ జరగనున్న విషయం తెలిసిందే.
&lsquo;సెమీస్&zwnj;కి ముందే ఆస్ట్రేలియా, దక్షిణాఫ్రికా, న్యూజిలాండ్ లాంటి పెద్ద జట్లు టోర్నీ నుంచి నిష్క్రమించాయి. దీనిబట్టే అర్థమవుతుంది టోర్నీ ఎంత కఠినంగా సాగుతుందో. భారత్&zwnj;తో మ్యాచ్ అనంతరం పాక్ జట్టులోని ఆటగాళ్లు ఒత్తిడిని అధిగమించడం నేర్చుకున్నారు. దీనికి సాక్షమే దక్షిణాఫ్రికా, శ్రీలంకపై విజయాలు. సెమీస్&zwnj;లో బలమైన ఇంగ్లాండ్ జట్టుని ఓడించాలంటే పాక్ ఆటగాళ్లు తప్పిదాలు చేయకూడదు. ముఖ్యంగా క్యాచ్&zwnj;లు జారవిడిస్తే మూల్యం చెల్లించుకోవాల్సి వస్తుంది&rsquo; అని కోచ్ మిక్కీ ఆర్థర్ సూచించారు.
భారత్&zwnj;తో మ్యాచ్&zwnj;లో విరాట్ కోహ్లి, యువరాజ్ క్యాచ్&zwnj;లను పాక్ ఫీల్డర్లు జారవిడచడంతోనే టీమిండియా భారీ స్కోరు చేయగలిగింది. అయితే శ్రీలంక మ్యాచ్&zwnj;లో మాత్రం పాక్ ఫీల్డర్లు మెరుగ్గా రాణించారు.